कार के लिए बारात नहीं लाने वाले लोभी जीजा तक पहुंची पुलिस
सागर | दहेज के लिए बरात नहीं लाने वाले दूल्हे के जीजा तक कोतवाली पुलिस पहुंच गई है। एक महीने पुरानी इस घटना में पुलिस आरोपी दूल्ह धर्मेंद्र दुबे व जीजा मणिकांत तिवारी ने परकोटा के एक परिवार से दहेज में 10 लाख रुपए व कार मांगी थी। जिसके पूरा नहीं होने पर सात फेरे से 24 घंटे पहले धर्मेंद्र व उसके जीजा मणिकांत ने बारात लाने से मना कर दिया था। बारात शांतिनगर बिजावर नाका छतरपुर से आना थी। पुलिस सूत्रों के अनुसार ये जीजा-साले बहुत समय से हम लाेगों को चकमा दे रहे थे। दो दिन पहले इनके बारे में पुख्ता सूचना मिली। जिसके बाद उसे गिरफ्तार करने के लिए टीम भेजी गई।
शादी तोड़ी, नहीं लौटाए लगुन के 7 लाख रु.: इस घटनाक्रम में दूल्हा ने फेरे से पहले दहेज मांगा। इसके बाद उसने शादी ताेड़कर लगुन में मिले 7 लाख रुपए देने से भी मना कर दिया। इन स्थितियों से परेशान होने के बाद परेशान पिता ने 28 नवंबर को इस दहेज लोभी परिवार के खिलाफ कोतवाली थाने में रिपोर्ट दर्ज कराई थी।
hin_Deva hin_Deva hin_Deva